JTS ควัก 56.25 ลบ. เช่าที่ดิน-สิ่งปลูกสร้าง ”พินเวสเมนท์” ลุยธุรกิจขุดบิตคอยน์  
บอร์ด JTS ไฟเขียวควัก 56.25 ลบ. เช่าที่ดิน-สิ่งปลูกสร้าง ”พินเวสเมนท์” เพื่อติดตั้งอุปกรณ์-ระบบต่างๆ สำหรับธุรกิจบิทคอยน์ 
บอร์ด JTS ไฟเขียวควัก 56.25 ลบ. เช่าที่ดิน-สิ่งปลูกสร้าง ”พินเวสเมนท์” เพื่อติดตั้งอุปกรณ์-ระบบต่างๆ สำหรับธุรกิจบิทคอยน์ เป็นระยะเวลา 3 ปี
1 ธ.ค. 2564

บริษัท จัสมิน เทคโนโลยี โซลูชั่น จำกัด (มหาชน)  หรือ JTS  ที่ประชุมคณะกรรมการบริษัทครั้งที่ 11/2564 เมื่อวันที่ 30 พฤศจิกายน 2564 มีมติอนุมัติบริษัทฯทำสัญญาเช่าที่ดินพร้อมสิ่งปลูกสร้าง ของบริษัท พินเวสเมนท์ จํากัด (“PINVEST”) รวมค่าเช่าทั้งสิ้น 56.25 ล้านบาท เป็นระยะเวลา 3 ปี เนื้อที่รวม 375 ไร่ 3 งาน 83 ตารางวา ซึ่งตั้งอยู่ที่ ตำบล เขาขลุง อําเภอ บ้านโป่ง จังหวัดราชบุรี เพื่อเป็นสถานที่ตั้งของอุปกรณ์ และระบบต่างๆ สำหรับการประกอบธุรกิจบิทคอยน์ (Bitcoin) ตลอดอายุสัญญาเช่า ทั้งนี้ยังไม่รวมภาษีที่ดินและสิ่งปลูกสร้าง